विश्वविख्यात गया कि प्रसिद्धि मुख्य रूप से एक धार्मिक नगरी के रूप में है। खासकर हिंदू तीर्थ यात्रियों के लिए काफी प्रसिद्ध है। गया को पितरों के उद्धार के लिए सर्वश्रेष्ठ तीर्थ स्थल माना गया है। इसे तीर्थों का प्राण कहा गया है, पौराणिक काल से ही इसकी महता प्रतिष्ठापित है, कथाओ मे कहा गया है कि सतयुग के पूर्व ब्रह्मा ने सृष्टि का निर्माण किया, तब इसका श्रीगणेश गया के, ब्रह्मा योनि पर्वत से हुआ था। गया का विश्व प्रसिद्ध पितृपक्ष मेला हर वर्ष भादो के शुक्ल पक्ष के अनंत चतुर्दशी के दिन से शुरू होता है। इस बार यह मेला 6 सितंबर से 20 सितंबर तक चलेगा। इस दौरान गया में पूरे देश से ही नहीं विदेशों के तीर्थाटन करने वाले यात्री अपने पूर्वजों की श्राद्ध क्रिया करने यहां आते हैं। मुख्तयः तीन स्थानों फल्गु नदी के तट पर, विष्णुपद मंदिर में तथा अक्षयवट के नीचे संपन्न किया जाता है।